K O R R A L D U S

Haapsalu, 			                  11. juuli 2012 nr 430

Korteriomandi avaliku kirjaliku enampakkumise
korras võõrandamise tingimuste kinnitamine
(Jalaka tn 1a mitteeluruum nr 2, Haapsalu)

Tulenevalt Haapsalu Linnavolikogu 27.05.2011 otsusest nr 119 “Loa andmine vara võõrandamiseks avaliku kirjaliku enampakkumise korras (Jalaka tn 1a mitteeluruum nr 2, Haapsalu)“ ja juhindudes Haapsalu Linnavolikogu 30.03.2012 määruse nr 55 „Haapsalu linnavara valitsemise kord“ § 24 lg 1 p 2, § 26, kohaliku omavalitsuse korralduse seaduse § 30 lg 1 p 2, Haapsalu põhimääruse § 35 lg 1 p 2, § 55 lg 1 p 1 ja haldusmenetluse seadusest Haapsalu Linnavalitsus

k o r r a l d a b :

1.	Kinnitada Haapsalu linnale kuuluva korteriomandi (mitteeluruum) avaliku kirjaliku enampakkumise korras võõrandamise tingimused järgmiselt:
1.1.	Korteriomandi aadress Jalaka 1a mitteeluruum nr 2, Haapsalu
1.1.1	kinnistu registriosa numbriga 2208032;
1.1.2	katastritunnusega 18301:010:1100;
1.1.3	mitteeluruumi üldpind 71,3 m2;
1.1.4	713/18126 mõttelist osa kinnistust;
1.1.5	katastriüksuse sihtotstarbega 100% elamumaa;
1.1.6	kirjaliku enampakkumise alghind 9 000 (üheksa tuhat) eurot.
1.2	tagastamatu enampakkumise osavõtutasu suurus on 90 (üheksakümmend) eurot, tagatisraha suurus on 900 (üheksasada) eurot;
1.3	korteriomandi Jalaka tn 1a mitteeluruum nr 2, Haapsalu avaliku kirjaliku enampakkumise võitjal (edaspidi nimetatud Ostja) tasuda korteriomandi ostuhind hiljemalt kinnistu notariaalse ostu-müügilepingu sõlmimise päevale eelnevaks päevaks ja kanda ostuhind Haapsalu Linnavalitsuse pangaarvele nr 10602002431007 SEB Pangas või esitada tagasivõtmatu panga garantiikiri ostuhinna tasumise kohta 3 pangapäeva jooksul peale ostu-müügilepingu sõlmimist käesolevas punktis nimetatud pangaarvele. Panga garantiikirja originaal esitada kirjalikus vormis hiljemalt korteriomandi notariaalse ostu-müügilepingu sõlmimise päevale eelnevaks päevaks;
1.4	notaritasu tasuda täies ulatuses Ostjal;
1.5	korteriomandi Jalaka tn 1a mitteeluruum nr 2, Haapsalu Ostjal sõlmida eelnimetatud korteriomandi notariaalne ostu-müügileping 30 päeva jooksul kinnistu enampakkumise tulemuste kinnitamise otsuse teatavakstegemisest, s.o. 30 päeva jooksul eelnimetatud otsuse koopia kättesaamise päevale järgnevast päevast arvates. Käesolevas punktis nimetatud tähtajaks kinnistu notariaalse ostu-müügi lepingu sõlmimata jätmise korral tunnistatakse enampakkumine nurjunuks ning enampakkumise tulemused tühistatakse ja Ostja poolt tasutud tagatisraha ei tagastata.
1.6	korteriomandi Jalaka tn 1a mitteeluruum nr 2, Haapsalu avaliku kirjaliku enampakkumise korraldaja on Haapsalu Linnavalitsus;
1.7	korteriomandi avalikust kirjalikust enampakkumisest võivad osa võtta kõik isikud, kui õigusaktidest ei tulene teisiti;
1.8	korteriomandi ostuhinna kirjalikud pakkumised tuua kinnises ümbrikus, millel on märgusõna “Jalaka tn 1a mitteeluruum nr 2”, Haapsalu Linnavalitsuse sekretärile (Posti 34, Haapsalu, I korrus,) hiljemalt 14. august 2012 kell 16.00. Ümbrikud pakkumistega avatakse III korrusel 14. august 2012 kell 16.15;
1.9	käesoleva korralduse punktis 1.2 nimetatud enampakkumisest osavõtutasu ja tagatisraha peab olema laekunud Haapsalu Linnavalitsuse pangakontole nr. 10602002431007 SEB Pangas hiljemalt 13. august 2012;
1.10	kinnises ümbrikus olev pakkumiskiri peab sisaldama:
1.10.1	pakkuja nimi ja elukoht või asukoht ning isikukood või registrikood;
1.10.2	nõusolek enampakkumises osalemiseks enampakkumiseks esitatud tingimustel;
1.10.3	dokumendid enampakkumise osavõtutasu ja tagatisraha tasumise kohta;
1.10.4	numbrite ja sõnadega väljendatud pakkumuse summa;
1.10.5	esindaja volitusi tõendav dokument;
1.10.6	pakkumusele lisatud dokumendid peavad olema allkirjastatud. 
1.11	Enampakkumise võitjaks tunnistatakse see isik, kes on pakkunud pakkumiskirjas kõrgeima ostuhinna ja on koheselt ning tähtaegselt täitnud kõik käesoleva korralduse punkti 1 alapunktides kehtestatud enampakkumisest osavõtuks vajalikud tingimused, samuti nõustunud kirjalikult sama punkti alapunktides nimetatud kõigi teiste tingimustega, s.h. enampakkumise võitjale (Ostjale) kehtestatud kinnistu võõrandamise tingimuste täitmisega;
1.12	Tehtud pakkumine jäetakse arvestamata, kui pakkumiskirjadega ümbrike avamisel selgub, et pakkumiskiri ei ole vormistatud käesolevas korralduses kehtestatud kõigi nõuete kohaselt või pakkumiskirjale ei ole lisatud kõiki nõutud dokumente või ümbrikul on märge, et pakkumiskirjaga ümbriku üleandmine on toimunud peale pakkumise üleandmiseks kehtestatud tähtaega või kui selgub, et osavõtutasu või tagatisraha tasumisega on hilinetud;
1.13	Kui kirjaliku pakkumise korral on pakkumused võrdsed, annab enampakkumise komisjon võrdse pakkumuse teinud pakkujatele õiguse esitada uus kirjalik pakkumus kolme (3) tööpäeva jooksul. Uus pakkumus ei või olla väiksem juba tehtud pakkumusest. Kui ükski pakkuja ei esita kindlaksmääratud ajaks uut pakkumust, tunnistab komisjon enampakkumise nurjunuks. 
1.14	Ostja poolt sissemakstud käesoleva korralduse punktis 1.2 nimetatud tagatisraha võetakse arvesse Ostja poolt ostu-müügihinna tasumisel. Teistele enampakkumisest osavõtjatele, v.a. Ostja, tagastab Haapsalu Linnavalitsus nende sissemakstud tagatisraha täies ulatuses hiljemalt 5 tööpäeva jooksul pärast enampakkumise tulemuste kinnitamist või enampakkumise nurjunuks tunnistamist.
1.15	Kinnitada avaliku enampakkumise ettevalmistamiseks ja läbiviimiseks neljaliikmeline komisjon:
Peeter Vikman, komisjoni esimees
Erko Kalev, komisjoni liige
Reimo Reimer, komisjoni liige
Madis Raudsepp, komisjoni liige

2.	Avalike suhete spetsialistil (T. Parbus) avaldada enampakkumise kuulutus Haapsalu veebileheküljel ja ajalehes Lääne Elu ning kinnisvaraportaalis City24.ee. Aselinnapeal (P. Vikman) korraldada enampakkumise tulemuste kinnitamine ja ostu-müügi lepingute sõlmimine Ostjatega.

3.	Korraldus teha teatavaks aselinnapeale (P. Vikman), linnavara peaspetsialistile (M.Raudsepp) ja avalike suhete spetsialistile (T.Parbus).

4.	Korraldus jõustub teatavakstegemisest.

Andreas Rahuvarm
Aselinnapea linnapea				Erko Kalev
	   ülesannetes							Linnasekretär